







ЗАДАНИЕ ЗА ОФЕРТА

Сдружение Български Червен кръст провежда процедура за:
„Цялостен ремонт на покрив на сграда на БЧК, находяща се в гр.София, бул.“Княз Ал. Дондуков“ 61
		




ВЪЗЛОЖИТЕЛ: ОБЛАСТЕН СЪВЕТ НА БЧК - СОФИЯ


ОПИСАНИЕ НА ПРЕДМЕТА НА ПОКАНАТА

Предметът на настоящата покана е „Цялостен ремонт на покрив на сграда на БЧК, находяща се в гр.София, бул.“Княз Ал. Дондуков“ 61
2. Основните дейности, обхванати от предмета на поръчката са описани в Количествената сметка /КС – част Техническа спесификация от настоящата Покана.
3. Място за изпълнение: гр.София, бул.“Княз Ал. Дондуков“ 61, ОС на БЧК -София
4. Срок на валидност на офертата: мин 60 календарни дни, считано от дата определена за краен срок за подаване на оферти.
5. Начин на плащане: По банков път, с допустимо авансово плащане не повече от 50% и балансово плащане. Дължимата сума за балансовото плащания се превежда след издаване на Протокол Образец 19 за установяване на натурално извършено СМР. За всяко отделно плащане авансово/балансово следва да бъде издадена фактура от Изпълнителя. Плащането се извършва в до 3 дневен срок от издаването на всяка една отделна фактура.
6. Възложителя предвижда предоставяне на аванс. Размера на балансовото плащане е предмет на оценка на представените оферти.

ОБЩИ УСЛОВИЯ 

І. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА
1. ОБЩИ ИЗИСКВАНИЯ
Кандидат в процедурата може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставката и изграждането съгласно законодателството на държавата, в която то е установено.
 Клон на чуждестранно лице:
Клон на чуждестранно лице може да е самостоятелен кандидат, ако може самостоятелно да подава заявления за участие или оферти и да сключва договори съгласно законодателството на държавата, в която е установен.
Ако за доказване на съответствие с изискванията на възложителя клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.
Обединения, неперсонифицирани дружества - Когато Участникът е обединение, което не е регистрирано като юридическо лице преди подаването на офертата, то следва да представи копие от документ за създаване на обединението, както и следната информация във връзка с настоящата покана: 
1. правата и задълженията на участниците в обединението; 
2. разпределението на отговорността между членовете на обединението; 
3. дейностите, които ще изпълнява всеки член на обединението. 
Документът следва да е подписан от лицата в обединението, като в него задължително се посочва представляващия обединението. Когато в договора не е посочено лицето, което представлява участниците в обединението, се представя и документ, подписан от лицата в обединението, в който се посочва представляващия. При участие на обединения, които не са юридически лица, критериите за подбор се прилагат към обединението-участник, а не към всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт, което се изисква от участника в обединението, който ще изпълни съответната дейност и съобразно разпределението на участието на лицата при изпълнение на дейностите, предвидено в договора за създаване на обединението. Преди сключване на договора, когато определеният изпълнител е неперсонифицирано обединение на физически и/или юридически лица, същият следва да представи заверено копие за регистрация по БУЛСТАТ или еквивалентни документи съгласно законодателството на държавата, в която обединението е установено. Не се допускат промени в състава на обединението след крайният срок за подаване на офертите. 
Подизпълнители - Кандидатите посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Изпълнителите сключват договор за подизпълнение с подизпълнителите, посочени в офертата. Възложителят изисква замяна на подизпълнител, който не отговаря на някое от условията поради промяна в обстоятелствата преди сключване на договора.
Подизпълнителите нямат право да превъзлагат една или повече от дейностите, които са включени в предмета на договора за подизпълнение.
Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
Използване капацитета на трети лица 
 Кандидатите могат да използват капацитета на трети лица, независимо от правната връзка между тях, за доказване съответствие с изискванията на възложителя.
По отношение на изискванията, свързани с професионална компетентност и опит за изпълнение на поръчката, кандидатите могат да използват капацитета на трети лица само ако тези лица ще участват в изпълнението на частта за която е необходим този капацитет.
Когато кандидатът използва капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
Третите лица трябва да отговарят на съответните изисквания на възложителя, за доказването на които кандидатът ще използва техния капацитет и за тях да не са налице основанията за отстраняване.
Възложителят отстранява кандидата, който е посочил трето лице, ако то не отговаря на някое от изискванията на възложителя, за доказването на които кандидатът ще използва техния капацитет.
Когато кандидат в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на горните условия.
ВАЖНО: Лице или дружество, което е дало съгласие и участва като подизпълнител или трето лице в оферта на кандидат, не може да подаде самостоятелна оферта.
Обработване на лични данни - във връзка с РЕГЛАМЕНТ (ЕС) 2016/679 на Европейския парламент и на Съвета от 27.04.2016 год. относно защитата на физическите лица във връзка с обработването на лични данни и относно свободното движение на такива данни и за отмяна на
Директива 95/46/EО (Общ регламент относно защитата на данните) - съгласно чл. 9д от ППЗОП (нов - ДВ, бр. 17 от 2019 г., в сила от 01.11.2019 г.; изм. и доп., бр. 29 от 2020 г., в сила от 01.04.2020 г.). 
Лица, обработващи лични данни при БЧК - Достъп до личните данни на участниците имат определени по съответен ред служители на дружеството при изпълнение на задълженията им БЧК не предоставя лични данни на участниците на трети лица, при проверки от страна на Контролни и Управляващи органи с оглед техните правомощия и компетентност, както и при други условия посочени в закон. 
Срок за съхраняване на личните данни - Личните данни, предоставени в офертите на
участниците по настоящата поръчка, както и всички документи, свързани със сключването, изпълнението и отчитането на договора за поръчката, съдържащи лични данни, са част от досието на поръчката и ще се съхраняват за срок от 5 (пет) години от датата на приключване на изпълнението на договора. 
Права на субекта на данните - Всяко физическо лице има право да изиска: достъп до личните си данни, коригиране или изтриването им, ограничаване на обработването, при спазване на изискванията, посочени в чл. 15, 16, 17 и 18 от Общия регламент за защита на данните. До възложителя могат да бъдат отправени искания във връзка с упражняването на посочените права по защита на личните данни чрез длъжностното лице по защита на данните, на електронен адрес: v.stoichev@redcross.bg, по пощата или да бъдат предоставяни лично в административната сграда на БЧК. 
Право на обжалване - Право на всяко физическо лице е и да подаде жалба до надзорния орган – Комисията за защита на личните данни, на адрес: 1592 София, бул. „Проф. Цветан Лазаров“ №2, електронна поща: kzld@cpdp.bg, във връзка с обработването на лични данни, свързани с него. 

2. УСЛОВИЯ ЗА ДОПУСТИМОСТ НА КАНДИДАТИТЕ

Възложителят отстранява от участие кандидат, когато:
1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, за престъпление, аналогично на тези по т. 1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.
4. е установено, че:
а) е представил документ с невярно съдържание, с който се доказва декларираната липса на основания за отстраняване или декларираното изпълнение на изискванията на възложителя;
б) не е предоставил изискваща се информация, свързана с удостоверяване липсата на основания за отстраняване или изпълнението на изискванията на възложителя;
5. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
6. е налице конфликт на интереси, който не може да бъде отстранен.
7. Горните основания  се отнасят за лицата, които представляват кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато кандидатът или юридическо лице в състава на негов контролен или управителен орган се представлява от физическо лице по пълномощие, основанията се отнасят и за това физическо лице.
 
ІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. Изисквания при подготовка и представяне на офертите: 

1.1. Офертите се подава в срок до 12:00 часа на 27.08.2026 година. Оферти подадени след крайния срок за подаване ще бъдат приети, но няма да бъдат разглеждани при провеждане на процедура за определяне на изпълнител. 

1.2. Офертите се подават на адрес: гр.София, бул.“Княз Ал. Дондуков“ 61, ОС на БЧК-София 
1.3. Всяка оферта следва да бъде подадена съобразно приложените образци (чрез попълване на определените за това места), като общият документ остане непроменен. Не се приемат каквито и да е промени, направени чрез отстраняване на детайли и/или вписване на други; вписвания между редовете, изтривания или корекции на образците, включително идентификационни данни (лого) на участника. Ако са извършени такива несъгласувани промени в Образците на документи, офертата става невалидна. 

1.4. Офертите следва да бъдат подадени в запечатан непрозрачен плик. На плика следва да бъде указан подателя, лице за контакт, телефон за връзка и електронен адрес, ясно да бъде обозначено „Цялостен ремонт на покрив на сграда на БЧК, находяща се в гр.София, бул.“Княз Ал. Дондуков“ 61“. Оферти в ненадписани пликове няма да бъдат приемани*.

* Образец на надпис на плика, съдържащ оферта за участие в процедурата 
ПОДАТЕЛ
…………………………………………
/наименование на кандидата/
Адрес: ……………………………
/адрес за кореспонденция с кандидата/
Лице за контакт: ……………………………………….
Електронен адрес: …………………………………….
Мобилен телефон: …………………………………….
[bookmark: _GoBack]Оферта за участие в процедура за „Цялостен ремонт на покрив на сграда на БЧК, находяща се в гр.София, бул.“Княз Ал. Дондуков“ 61

1.4. С подаването на оферта се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. 
1.5. Всички документи, съдържащи се в офертата, следва да бъдат на български език. 
Документи на чужд език, същите следва да бъдат придружени и с превод на български език. В изрично предвидени в документацията случаи (ако е приложимо), документите представени на чужд език се съпровождат от официален превод. „Официален превод" е превод, извършен от преводач,  който е вписан в списък на лице, което има сключен договор с Министерството на външните работи за извършване на официални преводи.
1.6. При изготвяне на офертата всеки участник трябва да се придържа точно към обявените от възложителя условия.
1.7. Участникът следва да декларира, че офертата му е изготвена при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната или в държавата, където трябва да се извърши строителството или да се предоставят услугите, и които са приложими към строителството или към предоставяните услуги. 
1.8. Срокът на валидност на офертите е времето, през което участниците са обвързани с
условията на представените от тях оферти. Срокът на валидност на офертите е 30 дена, считано от крайния срок за получаване на офертите. Срокът започва да тече от датата, определена за краен срок за получаване на оферти. 
1.9. Навсякъде в документацията по настоящата процедура, където се цитират конкретни стандарти, модел, източник или специфичен процес, търговска марка, патент, тип или конкретен произход или производство, задължително се добавят думите „или еквивалентно/и“. 
2. Съдържание на офертата по образец: 
1. „КСС“; 
2. „Ценово предложение“. 
Цените следва да включват всички разходи на участника по изпълнение на поръчката, да са в евро, с точност до два знака след десетичната запетая, (изискването е с оглед на това, че счетоводните правила не предвиждат работа с цифри след втория десетичен знак, както и не може да бъде извършвано плащане на цени след втория десетичен знак с оглед съществуващите номинали на парични средства на територията на страната). Участникът е единствено отговорен за евентуално допуснати грешки или пропуски в изчисленията на предложените от него цени. Не се допуска не посочване на стойност или посочване на стойност 0 лв. Допускането на грешки и/или пропуски в Ценовото предложение е основание за отстраняване на участника от процедурата!

ІII. КРИТЕРИЙ ЗА ВЪЗЛАГАНЕ. МЕТОДИКА ЗА ОЦЕНКА НА ОФЕРТИТЕ
Икономически най-изгодна оферта
Настоящата методика съдържа точни указания за определяне на комплексната оценка на всяка оферта, показателите, броят точки за всеки от тях при изчисляване на комплексната оценка, както и точни указания за определяне на оценката по всеки показател.
Методиката се прилага по отношение на офертите на участниците, които не са отстранени от участие в процедурата и които отговарят на обявените от Възложителя изисквания и критерии за подбор. 
Крайното класиране на допуснатите оферти се извършва в низходящ ред, на база получена комплексна оценка за всяка оферта. Офертата, получила най-голям брой точки, се класира на първо място.
Получените оценки по всеки от показателите се закръглява до втория знак след десетичната запетая (1.10-2) - напр.: 0,01. Ако при получения резултат преди закръгляването третата цифра след десетичната запетая е по-голяма или равна на 5 се закръглява към по-голямото число.
В настоящата “Методиката за оценка на офертите” от документацията за участие, са конкретизирани и точно определени отделните показатели и съответните им относителни тегла в комплексната оценка, както следва:
	Показател - П
(наименование)
	Максимално възможен брой точки

	1
	2

	1. Технически параметри на офертата - П 1
	40

	2. Предложена цена (в евро, с ДДС) - П 2 
	30

	3. Срок за изпълнение П3
	30



Комплексната оценка на всяка оферта ще се определя в сравнение между нея и минималната или максималната оценка от другите оферти по всеки отделен показател съгласно следната формула:
КО = П1 + П2 + П3 
Офертата получила най-висока комплексна оценка, се класира на първо място.
Класирането на офертите ще се извършва в низходящ ред, като най-високата комплексна оценка е равна на 100 точки.
Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:
1. по-ниска предложена цена;
2. по-изгодно предложение по показател „Технически параметри на офертата“.
3. по-изгодно предложение по показател „Срок за изпълнение“.
При условие, че и по този начин не може да се определи изпълнител, същият  се определя чрез публичен жребии.	
В случай на еднаква (равна) комплексна оценка (КО), между двама или повече участника, комисията ще проведе публично жребий за определяне на изпълнител.
Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с горните изискванията.

ТЕХНИЧЕСКА СПЕЦИФИКАЦИЯ /КС/:

Участниците в поръчката задължително извършват оглед на място за запознаване с обекта на СМР. Огледът се заявява минимум един работен ден предварително на  моб.тел 0889520622 Ивилина  Манговска
За удостоверяване на извършения оглед, Възложителят издава документ приложение № 2 към документацията. 
Участник, който не е извършил оглед на обекта се отстранява от участие в поръчката.
Калкулираните количества материали /количествена сметка/, изработена на база техническия проект е както следва:

[bookmark: _Hlk226035409]Обект : обозначено „Цялостен ремонт на покрив на сграда на БЧК, находяща се в гр.София, бул.“Кн.Ал.Дондуков“ 61“.

КОЛИЧЕСТВЕНА СМЕТКА

	№
	СМР и материали 
	мярка
	К-во

	1
	Демонтаж на стари керемиди
	м2
	300,00

	2
	Демонтаж на дъсчена обшивка 
	м2
	300,00

	3
	Демонтаж на ламарина и улуци
	м.л.
	120,00

	4
	Демонтаж на водосточни тръби
	м.л.
	32,00

	5
	Изнасяне, натоварване и извозване на строителни отпадъци
	м3
	8,00

	6
	Машиносмяна на вишка
	бр
	5,00

	7
	Доставка и монтаж на дъсчена обшивка 
	м2
	300,00

	8
	Доставка и монтаж на сачак за стрехи
	м2
	50,00

	9
	Двойна скара за керемиди 
	м2
	300,00

	10
	Доставка и монтаж на челни дъски 
	м2
	80,00

	11
	Подпокривно мембрана за хидроизолация
	м2
	300,00

	12
	Доставка и монтаж на керемиди  
	м2
	300,00

	13
	Доставка и монтаж на ламарина за улама 
	м.л.
	80,00

	14
	Обшиване на капандури и комини
	бр
	10,00

	15
	Доставка и монтаж на капаци за керемиди
	м.л.
	60,00

	16
	Доставка, монтаж на безшевни улуци
	м2
	80,00

	17
	Измазване на комин
	бр
	4,00

	18
	Автокран
	бр 
	3,00

	19
	Машиносмяна на хаспел за строителни материали
	бр
	3,00




ИЗИСКВАНИЯ КЪМ ИЗПЪЛНЕНИЕТО
Изпълнителят трябва да създаде организация за изпълнение на предмета на настоящата процедура в договорените срокове. 
Изпълнителят е задължен да осигурява и поддържа цялостно наблюдение на обекта, с което поема пълна отговорност за състоянието му и съответните наличности.
Изпълнението на строителните и монтажни работи (СМР) е необходимо да отговаря на изискванията на всички действащи към настоящия момент закони, правилници и нормативи, касаещи изпълнението на обекти от такъв характер.
Възложителят чрез свой/и представител/и извършва контрол върху количествата и качеството на изпълняваните СМР по всяко време на изпълнение на настоящата процедура. Ако по време на изпълнението възникнат въпроси, неизяснени в настоящата техническа спецификация, Изпълнителят задължително уведомява писмено Възложителя и иска писмено разяснение от негова страна. 
Извършените СМР се отчитат след представяне на протокол за отчитане на действително извършените дейности.
При констатирани грешки и несъответствия в представения на Възложителя протокол за отчитане на действително извършените строителни и монтажни  работи, той следва да го върне за корекции на Изпълнителя.
Отчитат се и подлежат на заплащане само действително извършени видове и количества строително–монтажни работи, които не могат да надхвърлят договорената сума.
Окончателното приемане на изпълнените СМР се извършва със съставяне на Протокол Образец 19 за установяване на натурално извършено СМР, подписан от представители на Възложителя и на Изпълнителя.
ИЗИСКВАНИЯ ЗА КАЧЕСТВОТО НА ИЗПЪЛНЕНИТЕ СТРОИТЕЛНИ И МОНТАЖНИ РАБОТИ.
Всички строителни и монтажни работи трябва да се изпълняват съобразно изискванията на Правилата за извършване и приемане на строителните и монтажни  работи и с качество, съответстващо на БДС.
Изпълнителят носи пълна отговорност за изпълнените СМР по представените количествено–стойностни сметки до изтичане на гаранционните срокове, съгласно Наредба № 2/31.07.2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти.
Осигуряването на необходимите специализиран и изпълнителски състав, механизация, ръчни инструменти и помощни материали, са задължение на Изпълнителя. 
Изпълнителят поема отговорност за опазването на съществуващите на обекта в много добро експлоатационно състояние Преди началото на ремонтните работи-предмет на тази поръчка, Изпълнителят и Възложителят правят оглед на терена и описват състоянието му. Прави се тест и на съществуващото окабеляване. За направения оглед се съставя констативен протокол. След приключване на ремонтните работи – предмет на тази поръчка,  се прави повторен оглед, повторен тест на съществуващото окабеляване и се съставя нов констативен протокол. При констатиране на повреди по описаните по-горе съществуващи елементи, те се отстраняват  от и за сметка на Изпълнителя. Възложителят извършва окончателно разплащане само след отстраняване на констатираните повреди от и за сметка на Изпълнителя.
ИЗИСКВАНИЯ КЪМ ТЕХНИЧЕСКИТЕ ХАРАКТЕРИСТИКИ НА ВЛАГАНИТЕ В СТРОЕЖА СТРОИТЕЛНИ ПРОДУКТИ. ИЗИСКВАНИЯ ЗА КАЧЕСТВО – НОРМАТИВИ, СТАНДАРТИ И ДРУГИ РАЗПОРЕДБИ, НА КОИТО СЛЕДВА ДА ОТГОВАРЯТ. 
Доставката на материалите, оборудването и аксесоарите необходими за изпълнение на строително–монтажните работи е задължение на Изпълнителя и се извършва след предварително съгласуване с представителите на Възложителя.
Всички строителни материали и продукти, които се влагат в строежа, трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите.  
Възложителят и/или всяко лице, определено от него има право да посещава по всяко време обекта, местата за доставка на материалите и складовите помещения, ползвани от Изпълнителя, който се задължава да определи свой представител с цел осигуряване на достъп. В случай, че се констатира от Възложителя влагането на материал с по-лоши експлоатационни характеристики от предвиденото в поръчката, той се демонтира от Изпълнителя за негова сметка и се влага материал с исканите експлоатационни характеристики. 
ОПИСАНИЕ НА МЕРКИТЕ ЗА ОПАЗВАНЕ НА ОКОЛНАТА СРЕДА И БЕЗОПАСНИ УСЛОВИЯ НА ТРУД.
При изпълнение на строителните и монтажни работи Изпълнителят трябва да ограничи своите действия в рамките само на работната площадка.
По време на изпълнение на СМР, Изпълнителят е длъжен да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и на всички други действащи нормативни актове и стандарти относно безопасността и хигиената на труда, техническата и пожарна безопасност при строителство и експлоатация на подобни обекти, а също и да се грижи за сигурността и безопасността на всички лица, които се намират на строителната площадка. При констатиране от страна на Възложителя (респ. на негов упълномощен представител) на повече от един случай на нарушаване на правилата за безопасност и здраве от страна на Изпълнителя, Възложителят има право да прекрати договора за изпълнение.
Изпълнителят следва да осигури средства за гасене на запалвания и пожари за времето на изпълнение на строително–монтажните работи, предмет на настоящата процедура.
След приключване на СМР, Изпълнителят е длъжен да възстанови работната площадка в първоначалния й вид, като изтегли цялата си механизация и всички не вложени материали. 
Площадката трябва да бъде почистена от строителни, битови и други отпадъци за сметка на Изпълнителя.
При изпълнение на монтажните работи да се спазват действащите в страната нормативни документи, свързани с опазването на околната среда. 

Доставката и съхранението на необходимите материали да се изпълнява по график, на предварително определени от Възложителя места на обекта. 

Добитите отпадъчни материали и отпадъци също да се съхраняват на предварително определените места и да се изхвърлят регулярно от Изпълнителя на най-близкото регламентирано сметище на селищната система.

Изпълнителят е длъжен да предаде добитите строителни отпадъци с договор на лица, имащи разрешение за извършване на дейностите по третиране и транспортиране на отпадъците, издадено по реда на ЗУО. 

Транспортната техника, напускаща обекта да се почиства, с оглед да не се замърсява уличната и пътната мрежа. Да не се допуска разпиляване на материалите при транспортиране. След приключване на договорените монтажни работи, работните зони и местата за депониране и складиране да се почистят старателно, като се оставят в подходящо експлоатационно състояние. 

НОРМАТИВНИ АКТОВЕ, КОИТО СЛЕДВА ДА СЕ СПАЗВАТ ПРИ СТРОИТЕЛСТВОТО.
В процеса на изпълнение на поръчката е задължително да бъдат спазвани действащите законови и подзаконови нормативни актове в областта на строителството на Република България. 
Изпълнението на възложените строителни и монтажни работи е необходимо да отговаря на изискванията, установени с Наредбата № РД-02-20-1/05.02.2015г. за условията и реда за влагане на строителни продукти в строежите на Република България.
Изпълнителят е задължен да спазва всички технологични изисквания за извършваните СМР, както и нормативите за осигуряване на безопасни условия на труд и пожарна безопасност в строителството.

ЗАБЕЛЕЖКА: Към всяка употреба в текста по-горе на: СТАНДАРТ, СПЕЦИФИКАЦИЯ, ТЕХНИЧЕСКО ОДОБРЕНИЕ ИЛИ ДРУГА ТЕХНИЧЕСКА РЕФЕРЕНЦИЯ, както и на КОНКРЕТЕН МОДЕЛ, ИЗТОЧНИК, ПРОЦЕС, ТЪРГОВСКА МАРКА, ПАТЕНТ, ТИП, ПРОИЗХОД ИЛИ ПРОИЗВОДСТВО, ако изрично не е указано друго, следва автоматично да се счита за добавено:„ИЛИ ЕКВИВАЛЕНТНО/И”!
Въпроси могат да бъдат задавани само в писмена форма на електронен адрес: sofreg@redcross.bg  не по-късно от три работни дни преди крайният срок за подаване на оферти.

